

**KUPIŠKIO RAJONO SAVIVALDYBĖS TARYBA**

**SPRENDIMAS**

**DĖL KUPIŠKIO RAJONO SAVIVALDYBĖS TARYBOS 2019 M. KOVO 28 D. SPRENDIMO NR. TS-77 „DĖL KUPIŠKIO RAJONO SAVIVALDYBĖS TARYBOS VEIKLOS REGLAMENTO PATVIRTINIMO“ PAKEITIMO**

2021 m. gegužės 27 d. Nr. TS-145

Kupiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kupiškio rajono savivaldybės taryba n u s p r e n d ž i a:

1. Pakeisti Kupiškio rajono savivaldybės tarybos veiklos reglamentą, patvirtintą Kupiškio rajono savivaldybės tarybos 2019 m. kovo 28 d. sprendimu Nr. TS-77 „Dėl Kupiškio rajono savivaldybės tarybos veiklos reglamento patvirtinimo“:

1.1. Pakeisti 38 punktą ir jį išdėstyti taip:

„38. Sudaroma slapto balsavimo balsų skaičiavimo komisija, į kurią kiekviena rinkimus laimėjusi partija, koalicija ar visuomeninis rinkimų komitetas gali deleguoti savo atstovą. Slapto balsavimo balsų skaičiavimo komisijos nariai išsirenka komisijos pirmininką ir sekretorių.“.

1.2. Pakeisti 43 punkto pirmąją pastraipą ir ją išdėstyti taip:

„43. Už balsavimo organizavimą atsakinga Tarybos sudaryta slapto balsavimo balsų skaičiavimo komisija. Ji Tarybos antspaudu antspauduoja balsavimo biuletenius ir išduoda juos Tarybos nariams.“.

1.3. Pripažinti netekusiu galios 49 punktą.

1.4. Pakeisti 50 punktą ir jį išdėstyti taip:

„50. Mero pavaduotojo įgaliojimai prasideda nuo Tarybos priimto sprendimo įsigaliojimo datos, jeigu pačiame sprendime nenumatyta vėlesnė įgaliojimų pradžios data.“.

1.5. Papildyti 73.21 papunkčiu ir jį išdėstyti taip:

„73.21. teikia komitetams, išskyrus Kontrolės komitetą, komitetų pirmininkų ir pavaduotojų kandidatūras.“.

1.6. Pripažinti netekusiu galios 77.6 papunktį.

1.7. Pakeisti 77.7 papunktį ir jį išdėstyti taip:

„77.7. Tarybos nariai atstovauti Savivaldybę už Savivaldybės ribų siunčiami mero potvarkiu.“.

1.8. Pakeisti 237 punktą ir jį išdėstyti taip:

„237. Mero metinei veiklos ataskaitai pritariama (nepritariama) Tarybos sprendimu. Savivaldybės administracija sudaro sąlygas gyventojams susipažinti su Savivaldybės ataskaita. Savivaldybės administracijos skyriuje, atsakingame už dokumentų valdymą, kiekvienoje seniūnijoje, viešojoje bibliotekoje ir jos padaliniuose turi būti Savivaldybės ataskaitos tekstas, su kuriuo darbo laiku galėtų susipažinti kiekvienas Savivaldybės gyventojas. Informacija apie tai skelbiama Savivaldybės  interneto svetainėje.“.

2. Paskelbti šį sprendimą Savivaldybės interneto svetainėje ir Teisės aktų registre.

Savivaldybės meras Dainius Bardauskas